phoneee/thai-legal-corpus huggingface dataset:
ระเบียบกรมการขนส่งทางบกระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรพ(ฉบับที่ ๒)พ.ศ.๒๕๓๗---------------------- ตามที่กรมการขนส่งทางบกได้วางระเบียบกรมการขนส่งทางบกว่าด้วยการตรวจสภาพรถของผู้ได้รับอนุญาตจัดตั้งสถานตรวจสภาพรถ พ.ศ.๒๕๓๖ ไว้แล้ว นั้น โดยที่เป็นการสมควรแก้ไขเพิ่มเติมระเบียบกรมการขนส่งทางบกดังกล่าวเพื่อให้การตรวจสภาพรถของผู้ได้รับใบอนุญาตจัดตั้งสถานตรวจสภาพรถเป็นไปด้วยความเหมาะสมและมีประสิทธิภาพมากยิ่งขึ้น อาศัยอำนาจตามความในข้อ ๔(๒) และ(๓) ของกฎกระทรวงฉบับที่ ๓๗ (พ.ศ. ๒๕๓๕) ออกตามความในพระราชบัญญัติการขนส่งทางบก พ.ศ๒๕๒๒ กรมการขนส่งทางบกวางระเบียบไว้ดังต่อไปนี้ ข้อ ๑ระเบียบนี้เรียกว่า "ระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถ (ฉบับที่ ๒)พ.ศ. ๒๕๓๗" ข้อ ๒ระเบียบนี้ให้ใช้บังคับตั้งแต่บัดนี้เป็นต้นไป ข้อ ๓ให้ยกเลิกความใน (๑) และ (๗) ของข้อ ๙ ของระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถพ.ศ. ๒๕๓๖ และให้ใช้ความต่อไปนี้แทน "(๑) ให้จัดเก็บค่าบริการตรวจสภาพรถตามอัตราที่ทางราชการกำหนดหรือตามอัตราที่นายทะเบียนกลางให้ความเห็นชอบ (๗)ต้องส่งตัวอย่างลายมือชื่อผู้ได้รับใบอนุญาตจัดตั้งสถานตรวจสภาพรถหรือตัวอย่างลายมือชื่อผู้ได้รับมอบอำนาจทำการแทนผู้ได้รับใบอนุญาตจัดตั้งสถานตรวจสภาพรถหรือตัวอย่างลายมือชื่อบุคคลทั้งสอง แล้วแต่กรณีพร้อมสำเนาจำนวน ๒๐๐ ชุด หรือตามจำนวนที่กรมการขนส่งทางกำหนดและตัวอย่างเครื่องหมายประจำของสถานตรวจสภาพรถประกอบด้วยชื่อและที่อยู่ของสถานตรวจสภาพรถนั้น จำนวน ๒๐๐ ชุดหรือตามจำนวนที่กรมการขนส่งทางบกกำหนด ต่อนายทะเบียนกลาง ณ กองวิศวกรรมการขนส่งกรมการขนส่งทางบกหรือสำนักงานขนส่งจังหวัดที่สถานตรวจสภาพรถนั้นตั้งอยู่ แล้วแต่กรณีภายในสิบห้าวันนับแต่วันที่เริ่มให้บริการตรวจสภาพรถครั้งแรกและทุกครั้งที่จะมีการเปลี่ยนแปลงด้วยบุคคลหรือเครื่องหมายดังกล่าว" ข้อ ๔ให้ยกเลิก แบบ สตร./ขส.๒ สตร./รย.๒ และ สตร./รย.๓ ท้ายระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถพ.ศ. ๒๕๓๖ และให้ใช้แบบ สตร./ขส.๒ สตร./รย.๒ และ สตร./รย.๓ท้ายระเบียบนี้แทน ให้ไว้ณ วันที่ ๑ มิถุนายน พ.ศ. ๒๕๓๗ ประดัง ปรีชญางกูร อธิบดีกรมการขนส่งทางบก[ดูข้อมูลจากภาพกฎหมาย][รก.๒๕๓๗/๖๑ง/๒๒/๒ สิงหาคม ๒๕๓๗] ฐาปนี/ แก้ไข ๔กันยายน ๒๕๔๕ A+B(C)
คำพิพากษาศาลฎีกาที่ 3960/2534หลักกฎหมาย: คำสั่งไม่รับคำขอรับชำระหนี้ของเจ้าพนักงานพิทักษ์ทรัพย์ตามพระราชบัญญัติล้มละลายพ.ศ.2483 มาตรา 91 เป็นการกระทำหรือคำวินิจฉัยของเจ้าพนักงานพิทักษ์ทรัพย์ที่กฎหมายให้อำนาจไว้มิใช่เพียงความเห็นที่เสนอต่อศาลเพื่อพิจารณาสั่งเท่านั้น ผู้ร้องซึ่งได้รับความเสียหายชอบที่จะยื่นคำขอโดยทำเป็นคำร้องคัดค้านคำสั่งดังกล่าวต่อศาลภายใน 14 วัน นับแต่วันที่ได้ทราบการกระทำหรือคำวินิจฉัยนั้นตามพระราชบัญญัติล้มละลาย พ.ศ.2483 มาตรา 146 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3960/2534ธนาคารแสตนดาร์ดชาร์เตอร์ จำกัดโจทก์บริษัทสามชัย จำกัดผู้ร้องเจ้าพนักงานพิทักษ์ทรัพย์ผู้คัดค้านบริษัทดี.ซี.ไอ.จำกัดจำเลย พ.ร.บ.ล้มละลาย พ.ศ.2483 ม. 91, ม. 146คำสั่งไม่รับคำขอรับชำระหนี้ของเจ้าพนักงานพิทักษ์ทรัพย์ตามพระราชบัญญัติล้มละลายพ.ศ.2483 มาตรา 91 เป็นการกระทำหรือคำวินิจฉัยของเจ้าพนักงานพิทักษ์ทรัพย์ที่กฎหมายให้อำนาจไว้มิใช่เพียงความเห็นที่เสนอต่อศาลเพื่อพิจารณาสั่งเท่านั้น ผู้ร้องซึ่งได้รับความเสียหายชอบที่จะยื่นคำขอโดยทำเป็นคำร้องคัดค้านคำสั่งดังกล่าวต่อศาลภายใน 14 วัน นับแต่วันที่ได้ทราบการกระทำหรือคำวินิจฉัยนั้นตามพระราชบัญญัติล้มละลาย พ.ศ.2483 มาตรา 146(สมชัย ศิริบุตร-สวิน อักขรายุธ-ราเชนทร์ จัมปาสุต)ศาลจังหวัดมีนบุรี - (อ่านไม่ออก)ศาลอุทธรณ์ - นายชัยวัฒน์ ดุลยปวีณแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3960/2534ธนาคารแสตนดาร์ดชาร์เตอร์ จำกัดโจทก์บริษัทสามชัย จำกัดผู้ร้องเจ้าพนักงานพิทักษ์ทรัพย์ผู้คัดค้านบริษัทดี.ซี.ไอ.จำกัดจำเลย พ.ร.บ.ล้มละลาย พ.ศ.2483 ม. 91, ม. 146คำสั่งไม่รับคำขอรับชำระหนี้ของเจ้าพนักงานพิทักษ์ทรัพย์ตามพระราชบัญญัติล้มละลายพ.ศ.2483 มาตรา 91 เป็นการกระทำหรือคำวินิจฉัยของเจ้าพนักงานพิทักษ์ทรัพย์ที่กฎหมายให้อำนาจไว้มิใช่เพียงความเห็นที่เสนอต่อศาลเพื่อพิจารณาสั่งเท่านั้น ผู้ร้องซึ่งได้รับความเสียหายชอบที่จะยื่นคำขอโดยทำเป็นคำร้องคัดค้านคำสั่งดังกล่าวต่อศาลภายใน 14 วัน นับแต่วันที่ได้ทราบการกระทำหรือคำวินิจฉัยนั้นตามพระราชบัญญัติล้มละลาย พ.ศ.2483 มาตรา 146(สมชัย ศิริบุตร-สวิน อักขรายุธ-ราเชนทร์ จัมปาสุต)ศาลจังหวัดมีนบุรี - (อ่านไม่ออก)ศาลอุทธรณ์ - นายชัยวัฒน์ ดุลยปวีณแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าดัวยการขนส่งทางบก(ฉบับที่ ๒) พ.ศ.๒๕๔๒ ตามที่กรมการขนส่งทางบกได้ออกระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกพ.ศ. ๒๕๓๙ ลงวันที่ ๒๙ มกราคม ๒๕๓๙ ไว้แล้ว นั้น โดยที่เป็นการสมควรแก้ไขเพิ่มเติมวิธีปฏิบัติในการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกให้เหมาะสมยิ่งขึ้นอธิบดีกรมการขนส่งทางบกจึงวางระเบียบไว้ ดังต่อไปนี้ ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๔๒ข้อ ๒ ให้ยกเลิกความในข้อ ๓๑ หมวด ๕แห่งระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกพ.ศ. ๒๕๓๙ และให้ใช้ข้อความต่อไปนี้แทน ข้อ ๓๑ เมื่อได้รับคำขอตามข้อ ๓๐และได้ตรวจสอบหลักฐานประกอบคำขอถูกต้องแล้ว ให้ดำเนินการดังนี้ (๑)ในกรณียกเลิกการแจ้งย้ายรถและขอใช้งานในจังหวัดเดิมให้จังหวัดต้นทางจัดทำหนังสือยกเลิกการแจ้งย้ายไปจังหวัดปลายทาง พร้อมกับบันทึกการยกเลิกการแจ้งย้ายลงในหนังสือแสดงการจดทะเบียนรถและสำเนาหนังสือแสดงการจดทะเบียนรถเสนอนายทะเบียนลงนาม (๒)ในกรณียกเลิกการแจ้งย้ายรถและประสงค์จะเปลี่ยนจังหวัดปลายทางที่ขอย้ายไว้เดิมไปยังอีกจังหวัดหนนึ่งให้ดำเนินการตาม (๑) ก่อน แล้วจึงดำเนินการย้ายรถออกไปยังจังหวัดใหม่เช่นเดียวกับข้อ๒๑ ต่อไป(๓)ในกรณีหนังสือแสดงการจดทะเบียนรถ หรือหนังสือแจ้งย้ายรถส่วนล่างสูญหายต้องนำหลักฐานรับแจ้งความและสำเนารายงานประจำวันเกี่ยวกับคดีที่ได้แจ้งความไว้กับเจ้าหน้าที่ตำรวจมาเป็นหลักฐานประกอบคำขอและให้จังหวัดต้นทางจัดทำหนังสือสอบถามจังหวัดปลายทางก่อนว่าได้รับย้ายรถคันดังกล่าวเข้าที่จังหวัดปลายทางแล้วหรือไม่ อย่างไรเมื่อได้รับหนังสือตอบจากจังหวัดปลายทางแล้วว่ายังไม่ได้รับย้ายเข้าจึงให้ดำเนินการตาม (๑) หรือ (๒) ต่อไปได้ ข้อ ๓ให้ยกเลิกความในวรรคแรกของข้อ ๓๒ หมวด ๕แห่งระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกพ.ศ. ๒๕๓๙ และให้ใช้ข้อความต่อไปนี้แทนข้อ ๓๒ กรณีการขอแจ้งย้ายรถที่จังหวัดปลายทางหากผู้ประกอบการขนส่งประสงค์จะยกเลิกการแจ้งย้ายรถ ให้ยื่นคำขอตามแบบพิมพ์ที่กรมการขนส่งทางบกกำหนดต่อนายทะเบียนประจำจังหวัดปลายทางที่แจ้งย้ายรถนั้นออกพร้อมด้วยหนังสือแสดงการจดทะเบียนรถ ข้อ ๔[๑]ให้ใช้ระเบียบนี้ตั้งแต่บัดนี้เป็นต้นไป ให้ไว้ณ วันที่ ๒๔ กุมภาพันธ์ พ.ศ. ๒๕๔๒พงศกร เลาหวิเชียรอธิบดีกรมการขนส่งทางบกณัฐดนัย/พิมพ์๑๗กันยายน ๒๕๕๐ปฐมพร/ตรวจ๓ตุลาคม ๒๕๕๐[๑]ราชกิจจานุเบกษา เล่ม ๑๑๖/ตอนที่ ๒๔ ง/หน้า ๔๔/๒๕ มีนาคม ๒๕๔๒
ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการกำหนดทางเดินรถบริเวณสะพานข้ามแยกลำสาลีถนนรามคำแหง กรุงเทพมหานครพ.ศ. ๒๕๕๗ เนื่องด้วยในถนนรามคำแหงมีสภาพปัญหาการจราจรติดขัดในช่วงเวลาเร่งด่วนโดยเฉพาะช่วงเวลาที่ประชาชนเลิกจากการทำงาน ทำให้ถนนรามคำแหงฝั่งขาออกบริเวณสะพานข้ามแยกลำสาลีมีสภาพการจราจรที่หนาแน่นดังนั้นเพื่อเป็นการแก้ไขปัญหาการจราจรในถนนรามคำแหงและเพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนนจึงสมควรกำหนดช่องทางเดินรถในถนนรามคำแหงบริเวณสะพานข้ามแยกลำสาลีฉะนั้น อาศัยอำนาจตามความในมาตรา ๑๓๙ (๗)แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานครจึงได้ออกข้อบังคับไว้ดังนี้ข้อ ๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานครว่าด้วยการกำหนดทางเดินรถบริเวณสะพานข้ามแยกลำสาลี ถนนรามคำแหง กรุงเทพมหานคร พ.ศ.๒๕๕๗ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ กำหนดให้ช่องทางเดินรถในถนนรามคำแหงฝั่งขาเข้าช่องทางด้านขวาสุดจำนวนหนึ่งช่องทางตั้งแต่จุดกลับรถหน้าซอยรามคำแหง ๑๐๗ (ซอยวัดศรีบุญเรือง)ถึงบริเวณทางลงเชิงสะพานข้ามแยกลำสาลีเป็นช่องทางเดินรถฝั่งขาออก ระหว่างเวลา๑๖.๐๐ นาฬิกา ถึงเวลา ๑๙.๐๐ นาฬิกา เว้นวันหยุดราชการข้อ ๔ นับตั้งแต่วันที่ข้อบังคับนี้ใช้บังคับเป็นต้นไปให้ยกเลิกระเบียบ คำสั่ง หรือข้อบังคับใดที่ขัดหรือแย้งกับข้อบังคับนี้ประกาศณ วันที่ ๒๙ สิงหาคม พ.ศ. ๒๕๕๗พลตำรวจตรีอดุลย์ ณรงค์ศักดิ์รองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๑๕ ตุลาคม ๒๕๕๗กฤษดายุทธ/ผู้ตรวจ๑๕ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๓ ง/หน้า ๒๕/๑๐ ตุลาคม ๒๕๕๗
คำพิพากษาศาลฎีกาที่ 62366หลักกฎหมาย: ฎีกาโต้เถียงว่าพยานโจทก์ฟังไม่ได้ว่านายอ.ทำละเมิดในทางการที่จ้างของนางส.ผู้เอาประกันภัย ประเด็นค่าเสียหายก็นำสืบรับฟังไม่ได้ควรเชื่อพยานหลักฐานฝ่ายจำเลยนั้นเป็นฎีกาในปัญหาข้อเท็จจริง ต้องห้ามตามประมวลกฎหมายวิธีพิจารณาความแพ่ง มาตรา 248 เมื่อศาลสั่งไม่รับฎีกาจำเลยจึงไม่มีเหตุให้ทุเลาการบังคับระหว่างฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 525/2526บริษัทพิพัทธ์ประกันภัย จำกัด กับพวกโจทก์บริษัทประกันภัยไทยวิวัฒน์ จำกัดฯจำเลย ป.วิ.พ. ม. 248, ม. 231, ม. 247ฎีกาโต้เถียงว่าพยานโจทก์ฟังไม่ได้ว่านายอ.ทำละเมิดในทางการที่จ้างของนางส.ผู้เอาประกันภัย ประเด็นค่าเสียหายก็นำสืบรับฟังไม่ได้ควรเชื่อพยานหลักฐานฝ่ายจำเลยนั้นเป็นฎีกาในปัญหาข้อเท็จจริง ต้องห้ามตามประมวลกฎหมายวิธีพิจารณาความแพ่ง มาตรา 248 เมื่อศาลสั่งไม่รับฎีกาจำเลยจึงไม่มีเหตุให้ทุเลาการบังคับระหว่างฎีกา(ทวี กสิยพงศ์-ดุสิต วราโห-พิพัฒน์ จักรางกูร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 525/2526บริษัทพิพัทธ์ประกันภัย จำกัด กับพวกโจทก์บริษัทประกันภัยไทยวิวัฒน์ จำกัดฯจำเลย ป.วิ.พ. ม. 248, ม. 231, ม. 247ฎีกาโต้เถียงว่าพยานโจทก์ฟังไม่ได้ว่านายอ.ทำละเมิดในทางการที่จ้างของนางส.ผู้เอาประกันภัย ประเด็นค่าเสียหายก็นำสืบรับฟังไม่ได้ควรเชื่อพยานหลักฐานฝ่ายจำเลยนั้นเป็นฎีกาในปัญหาข้อเท็จจริง ต้องห้ามตามประมวลกฎหมายวิธีพิจารณาความแพ่ง มาตรา 248 เมื่อศาลสั่งไม่รับฎีกาจำเลยจึงไม่มีเหตุให้ทุเลาการบังคับระหว่างฎีกา(ทวี กสิยพงศ์-ดุสิต วราโห-พิพัฒน์ จักรางกูร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องกำหนดหลักเกณฑ์และวิธีการในการออกหนังสือรับรองการประกอบธุรกิจของคนต่างด้าวตามมาตรา ๑๒พ.ศ. ๒๕๔๖ อาศัยอำนาจตามความในมาตรา๑๒ แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๕ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติของกฎหมายอธิบดีกรมพัฒนาธุรกิจการค้าออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมพัฒนาธุรกิจการค้าเรื่องกำหนดหลักเกณฑ์และวิธีการในการออกหนังสือรับรองการประกอบธุรกิจของคนต่างด้าวตามมาตรา๑๒ พ.ศ. ๒๕๔๖ข้อ๒[๑]ประกาศนี้ให้ใช้บังคับเมื่อพ้นสามสิบวันนับแต่วันประกาศในราชกิจจานุเบกษาเป็นต้นไปข้อ๓ การออกหนังสือรับรองการประกอบธุรกิจของคนต่างด้าวตามมาตรา๑๒ จะต้องเป็นไปตามหลักเกณฑ์และวิธีการ ดังต่อไปนี้(๑)ผู้ประสงค์จะขอให้ออกหนังสือรับรองต้องแจ้งต่ออธิบดีโดยจัดทำเป็นหนังสือพิมพ์ข้อความให้ครบถ้วนพร้อมทั้งลงลายมือชื่อผู้แจ้งเพื่อขอหนังสือรับรองหรือลงลายมือชื่อผู้รับมอบอำนาจในกรณีที่มีการมอบอำนาจให้บุคคลอื่นเป็นผู้กระทำการแทน(๒) หนังสือแจ้งตาม (๑) ต้องมีหลักฐานหรือเอกสารประกอบการแจ้ง ดังต่อไปนี้๑)สำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อ ทุนวัตถุประสงค์ ที่ตั้งสำนักงาน รายชื่อกรรมการและผู้มีอำนาจลงนามผูกพันนิติบุคคล๒)หนังสือแจ้งสัดส่วนการถือหุ้นระหว่างคนไทยกับคนต่างด้าว จำนวนหุ้นประเภทหรือชนิดของหุ้นที่คนต่างด้าวถือ๓)หลักฐานแสดงว่าผู้แจ้งเพื่อขอหนังสือรับรองได้รับการส่งเสริมการลงทุนหรือได้รับอนุญาตให้ประกอบอุตสาหกรรมหรือประกอบการค้าเพื่อส่งออก๔)แผนที่แสดงที่ตั้งโดยสังเขปของสถานที่ประกอบธุรกิจในประเทศไทย๕)หนังสือมอบอำนาจในกรณีที่มีการมอบอำนาจให้บุคคลอื่นเป็นผู้กระทำการแทน๖)หลักฐานหรือเอกสารอื่น ๆ (ถ้ามี)ข้อ๔ในการยื่นสำเนาหรือภาพถ่ายหลักฐานหรือเอกสารประกอบการแจ้งผู้แจ้งเพื่อขอหนังสือรับรองต้องรับรองความถูกต้องของสำเนาหรือภาพถ่ายนั้นข้อ๕ การแจ้งเพื่อขอหนังสือรับรองให้แจ้ง ณ สถานที่ดังต่อไปนี้(๑) กรุงเทพมหานคร ให้แจ้ง ณ กรมพัฒนาธุรกิจการค้ากระทรวงพาณิชย์ หรือ ณ สถานที่อื่นตามที่อธิบดีประกาศกำหนด(๒) จังหวัดอื่น ให้แจ้ง ณ สำนักงานพัฒนาธุรกิจการค้าจังหวัดหรือ ณ สถานที่อื่นตามที่อธิบดีประกาศกำหนดข้อ๖ในกรณีจำเป็นเพื่อประโยชน์ในการออกหนังสือรับรองพนักงานเจ้าหน้าที่อาจขอให้ผู้แจ้งเพื่อขอหนังสือรับรองชี้แจงข้อเท็จจริงหรือส่งหลักฐานหรือเอกสารอื่นที่เกี่ยวข้องก็ได้ข้อ๗ หนังสือรับรองการประกอบธุรกิจให้ใช้แบบต. ๗ ตามที่กำหนดไว้ในประกาศกรมพัฒนาธุรกิจการค้า เรื่อง กำหนดแบบการแจ้งและหนังสือรับรองการประกอบธุรกิจของคนต่างด้าว พ.ศ. ๒๕๔๖ประกาศ ณ วันที่ ๑๗มิถุนายน พ.ศ. ๒๕๔๖อรจิต สิงคาลวณิชอธิบดีกรมพัฒนาธุรกิจการค้าสุภาพร/พิมพ์๑๑ กันยายน ๒๕๔๖พิมลกร/ปรับปรุง๑๗ กันยายน ๒๕๕๖วิชพงษ์/ตรวจ๑๙ กันยายน ๒๕๕๖[๑] ราชกิจจานุเบกษาเล่ม ๑๒๐/ตอนพิเศษ ๖๙ ง/หน้า ๒๓/๒๓ มิถุนายน ๒๕๔๖
ประกาศคณะกรรมการประมงประจำจังหวัดนครปฐมเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงจระเข้พ.ศ. ๒๕๕๙ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้การเพาะเลี้ยงจระเข้เป็นกิจการการเพาะเลี้ยงสัตว์น้ำควบคุมและความในมาตรา ๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดนครปฐมออกประกาศไว้ดังต่อไปนี้ข้อ๑ ให้เขตท้องที่จังหวัดนครปฐมเป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงจระเข้ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๑๓ กันยายน พ.ศ. ๒๕๕๙ชาติชายอุทัยพันธ์ผู้ว่าราชการจังหวัดนครปฐมประธานคณะกรรมการประมงประจำจังหวัดนครปฐมชนิกา/ปริยานุช/จัดทำ๒๐ตุลาคม ๒๕๕๙นุสรา/ตรวจ๖มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๙ ง/หน้า ๑๓/๑๘ ตุลาคม ๒๕๕๙
ประกาศเรื่อง การขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาส ยกเว้นอำเภอสุไหงโก -ลก และอำเภอสุคิริน จังหวัดยะลายกเว้นอำเภอเบตง และจังหวัดปัตตานี ยกเว้นอำเภอแม่ลาน[๑] ตามที่ได้มีการขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาสยกเว้นอำเภอสุไหงโก - ลก จังหวัดยะลา ยกเว้นอำเภอเบตง และจังหวัดปัตตานี ยกเว้นอำเภอแม่ลาน ตามประกาศลงวันที่๑๑ กันยายน พ.ศ. ๒๕๖๑ ทำให้เจ้าหน้าที่ของรัฐสามารถขยายผลการปฏิบัติงานเพื่อแก้ไขปัญหาความไม่สงบในพื้นที่จังหวัดชายแดนภาคใต้และสามารถจับกุมตัวกลุ่มผู้ก่อเหตุรุนแรง รวมทั้งสามารถคุ้มครองความปลอดภัยให้กับประชาชนในพื้นที่ได้ดียิ่งขึ้น แต่ปรากฏว่ายังคงมีการก่อเหตุการณ์ร้ายแรงเพื่อสร้างสถานการณ์อย่างต่อเนื่องอันเป็นผลสืบเนื่องมาจากฝ่ายผู้ก่อเหตุรุนแรงยังมีศักยภาพในการปฏิบัติการและยังมีความประสงค์ที่จะก่อให้เกิดความเสียหายร้ายแรงด้วยการใช้ความรุนแรงในรูปแบบต่างๆ ในพื้นที่เพื่อทำร้ายเจ้าหน้าที่และประชาชนผู้บริสุทธิ์โดยมุ่งหวังให้เกิดการเกรงกลัวอันเป็นการกระทบต่อความมั่นคงของรัฐและความปลอดภัยของประชาชนจนไม่อาจดำรงชีวิตได้อย่างปกติสุขจึงสมควรขยายระยะเวลาในการประกาศสถานการณ์ฉุกเฉินที่มีความร้ายแรงเพื่อให้เกิดความต่อเนื่องในการแก้ไขปัญหาความไม่สงบที่กระทบต่อความมั่นคงของรัฐ ความปลอดภัยในชีวิตและทรัพย์สินทั้งของรัฐและของบุคคลซึ่งจำเป็นต้องใช้มาตรการตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ในการแก้ไขปัญหาให้ยุติลงได้อย่างมีประสิทธิภาพและทันท่วงที อาศัยอำนาจตามความในมาตรา ๕ และมาตรา ๑๑ วรรคหนึ่ง แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ นายกรัฐมนตรีโดยความเห็นชอบของคณะรัฐมนตรีจึงให้ขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาส ยกเว้นอำเภอสุไหงโก - ลก และอำเภอสุคิริน จังหวัดยะลา ยกเว้นอำเภอเบตงและจังหวัดปัตตานี ยกเว้นอำเภอแม่ลาน ออกไปอีกเป็นเวลาสามเดือนทั้งนี้ตั้งแต่วันที่ ๒๐ ธันวาคม พ.ศ. ๒๕๖๑ เป็นต้นไปประกาศ ณ วันที่ ๔ ธันวาคม พ.ศ. ๒๕๖๑พลเอก ประยุทธ์ จันทร์โอชานายกรัฐมนตรีพิมพ์มาดา/ธนบดี/จัดทำ๒๕ กุมภาพันธ์ ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๙ ง/หน้า ๑๒/๔ ธันวาคม ๒๕๖๑
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๑๖/๒๕๕๖)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๑๕/๒๕๕๖) ลงวันที่ ๙ เมษายน ๒๕๕๖ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ ดังต่อไปนี้(๑)น้ำมันเตาชนิดที่ ๑ ลิตรละ ๒๐.๔๓๐๙ บาท(๒)น้ำมันเตาชนิดที่ ๒ ลิตรละ ๑๙.๖๒๗๙ บาท(๓)น้ำมันเตาชนิดที่ ๓ ลิตรละ ๑๙.๐๙๒๕ บาท(๔)น้ำมันเตาชนิดที่ ๔ ลิตรละ ๑๘.๘๑๙๘ บาท(๕)น้ำมันเตาชนิดที่ ๕ ลิตรละ ๑๘.๗๓๖๘ บาททั้งนี้ ตั้งแต่วันที่ ๒๒ เมษายน ๒๕๕๖ เป็นต้นไปประกาศณ วันที่ ๑๘ เมษายน พ.ศ. ๒๕๕๖สุจิตราเลาหวัฒนภิญโญรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๔ มิถุนายน๒๕๕๖ปณตภร/ผู้ตรวจ๖ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนที่ ๕๙ ง/หน้า ๕๙/๓๐ พฤษภาคม ๒๕๕๖
พระราชบัญญัติโอนกรรมสิทธิ์ที่ธรณีสงฆ์วัดป่าตาลตำบลป่าตาล อำเภอเมืองลพบุรี จังหวัดลพบุรีให้แก่กระทรวงกลาโหมพ.ศ. ๒๕๐๕ ในพระปรมาภิไธยพระบาทสมเด็จพระปรมินทรมหาภูมิพลอดุลยเดชสังวาลย์ผู้สำเร็จราชการแทนพระองค์ให้ไว้ ณ วันที่๒๒ มิถุนายน พ.ศ. ๒๕๐๕เป็นปีที่ ๑๗ในรัชกาลปัจจุบันโดยที่เป็นการสมควรโอนกรรมสิทธิ์ที่ธรณีสงฆ์วัดป่าตาล ตำบลป่าตาล อำเภอเมืองลพบุรี จังหวัดลพบุรี ให้แก่กระทรวงกลาโหมพระมหากษัตริย์โดยคำแนะนำและยินยอมของสภาร่างรัฐธรรมนูญในฐานะรัฐสภาจึงมีพระบรมราชโองการให้ตราพระราชบัญญัติขึ้นไว้ ดังต่อไปนี้มาตรา๑ พระราชบัญญัตินี้เรียกว่า พระราชบัญญัติโอนกรรมสิทธิ์ที่ธรณีสงฆ์วัดป่าตาล ตำบลป่าตาล อำเภอเมืองลพบุรี จังหวัดลพบุรี ให้แก่กระทรวงกลาโหม พ.ศ.๒๕๐๕มาตรา๒[๑]พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้โอนกรรมสิทธิ์ที่ธรณีสงฆ์วัดป่าตาล ตำบลป่าตาล อำเภอเมืองลพบุรี จังหวัดลพบุรีภายในแนวเขตตามแผนที่ท้ายพระราชบัญญัตินี้ ให้แก่กระทรวงกลาโหมมาตรา๔ให้รัฐมนตรีว่าการกระทรวงกลาโหมรักษาการตามพระราชบัญญัตินี้ผู้รับสนองพระบรมราชโองการจอมพลส. ธนะรัชต์นายกรัฐมนตรี[เอกสารแนบท้าย]๑.แผนที่ท้ายพระราชบัญญัติโอนกรรมสิทธิ์ที่ธรณีสงฆ์ วัดป่าตาล ตำบลป่าตาลอำเภอเมืองลพบุรี จังหวัดลพบุรี ให้แก่กระทรวงกลาโหม พ.ศ. ๒๕๐๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชบัญญัติฉบับนี้ คือ เนื่องจากวัดป่าตาล ตำบลป่าตาลอำเภอเมืองลพบุรี จังหวัดลพบุรี ตั้งอยู่ในเขตของกองพันพลร่มกองทัพบกจังหวัดลพบุรี และมีบริเวณที่ของทหารล้อมโดยรอบ ไม่มีทางที่จะขยับขยายหรือปรับปรุงให้เจริญได้ไม่เหมาะสมที่จะเป็นที่อยู่ของพระภิกษุสามเณร ทางราชการทหารมีความจำเป็นต้องใช้สถานที่ของวัดป่าตาลเพื่อประโยชน์ในราชการทหารคณะสังฆมนตรีได้มีมติให้ย้ายวัดป่าตาลซึ่งกระทรวงศึกษาธิการได้ประกาศย้ายวัดป่าตาล ตำบลป่าตาล อำเภอเมืองลพบุรีจังหวัดลพบุรี ไปตั้งในที่ใหม่แล้ว และกระทรวงศึกษาธิการได้ตกลงให้โอนกรรมสิทธิ์ที่ธรณีสงฆ์ของวัดป่าตาลดังกล่าวให้แก่กระทรวงกลาโหมด้วยแล้วจึงสมควรตราพระราชบัญญัติโอนกรรมสิทธิ์ที่ธรณีสงฆ์วัดป่าตาล ตำบลป่าตาลอำเภอเมืองลพบุรี จังหวัดลพบุรี ให้แก่กระทรวงกลาโหมต่อไปละออง/จัดทำ๙ กรกฎาคม ๒๕๔๔ปาจรีย์/ปรับปรุง๑ กันยายน ๒๕๔๙พรรณพร/ปรับปรุง๑๑ มีนาคม ๒๕๖๒[๑]ราชกิจจานุเบกษา เล่ม ๗๙/ตอนที่ ๖๔/หน้า ๗๗๗/๑๗ กรกฎาคม ๒๕๐๕
คำพิพากษาศาลฎีกาที่ 563/2505หลักกฎหมาย: บุคคลต่างด้าวที่เข้ามาในราชอาณาจักรต้องผ่านการตรวจของพนักงานเจ้าหน้าที่ก่อนตาม พระราชบัญญัติคนเข้าเมือง 2493มาตรา 21 นั้นหมายรวมถึงบุคคลต่างด้าวที่มีใบสำคัญถิ่นที่อยู่ และออกไปนอกราชอาณาจักรตาม มาตรา 26 แล้วเข้ามาในราชอาณาจักรด้วย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 563/2505ผู้ว่าคดีศาลแขวงขอนแก่นโจทก์นางจู แซ่ลี้จำเลย พ.ร.บ.คนเข้าเมือง พ.ศ.2522 บุคคลต่างด้าวที่เข้ามาในราชอาณาจักรต้องผ่านการตรวจของพนักงานเจ้าหน้าที่ก่อนตาม พระราชบัญญัติคนเข้าเมือง 2493มาตรา 21 นั้นหมายรวมถึงบุคคลต่างด้าวที่มีใบสำคัญถิ่นที่อยู่ และออกไปนอกราชอาณาจักรตาม มาตรา 26 แล้วเข้ามาในราชอาณาจักรด้วย(สนิท สุมาวงศ์-การุณย์นราทร-คร้าม สิวายะวิโรจน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 563/2505ผู้ว่าคดีศาลแขวงขอนแก่นโจทก์นางจู แซ่ลี้จำเลย พ.ร.บ.คนเข้าเมือง พ.ศ.2522 บุคคลต่างด้าวที่เข้ามาในราชอาณาจักรต้องผ่านการตรวจของพนักงานเจ้าหน้าที่ก่อนตาม พระราชบัญญัติคนเข้าเมือง 2493มาตรา 21 นั้นหมายรวมถึงบุคคลต่างด้าวที่มีใบสำคัญถิ่นที่อยู่ และออกไปนอกราชอาณาจักรตาม มาตรา 26 แล้วเข้ามาในราชอาณาจักรด้วย(สนิท สุมาวงศ์-การุณย์นราทร-คร้าม สิวายะวิโรจน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมบังคับคดีที่ 579/2562เรื่อง การปฏิบัติงานเกี่ยวกับการบังคับตามคําสั่งทางปกครองที่กําหนดให้ชําระเงิน------------------------------------------ ตามที่ได้มีการประกาศใช้พระราชบัญญัติวิธีปฏิบัติราชการทางปกครอง (ฉบับที่ 3) พ.ศ. 2562 หมวด 2/1 การบังคับทางปกครอง ส่วนที่ 2 การบังคับตามคําสั่งทางปกครองที่กําหนดให้ชําระเงิน 2.การบังคับ โดยเจ้าพนักงานบังคับคดี นั้น เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการบังคับตามคําสั่ง ทางปกครองที่กําหนดให้ชําระเงินโดยเจ้าพนักงานบังคับคดี เป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติระเบียบบริหาร ราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ เมื่อศาลส่งหมายบังคับคดี ออกตามความในมาตรา 63/15 แห่งพระราชบัญญัติ วิธีปฏิบัติราชการทางปกครอง พ.ศ. 2539 เพิ่มโดยพระราชบัญญัติวิธีปฏิบัติราชการทางปกครอง (ฉบับที่ 3) พ.ศ. 2562 มายังสํานักงานบังคับทางปกครองหรือสํานักงานบังคับคดีจังหวัดหรือสาขาแล้ว หากหน่วยงาน ของรัฐที่ออกคําสั่งให้ชําระเงินมาดําเนินการตั้งเรื่องบังคับคดี ให้เจ้าพนักงานบังคับคดีดําเนินการตาม กฎ ระเบียบ ประกาศ คําสั่ง และแนวปฏิบัติ ที่เกี่ยวข้องกับการบังคับคดีของเจ้าพนักงานบังคับคดีโดยอนุโลม ข้อ ๒ ในการตั้งเรื่องบังคับคดี ให้เจ้าพนักงานบังคับคดีแจ้งหน่วยงานของรัฐที่ออกคําสั่ง ให้ชําระเงินค่าเนินการ ดังนี้ 2.1 นําส่งสําเนาคําร้องขอออกหมายบังคับคดีที่ยื่นต่อศาล เพื่อจะได้ทราบว่า การบังคับทางปกครองที่หน่วยงานของรัฐที่ออกคําสั่งให้ชําระเงิน ได้ดําเนินการภายในสิบปีนับแต่วันที่คําสั่ง ที่กําหนดให้ชําระเงินเป็นที่สุดหรือไม่ 2.2 แจ้งให้เจ้าพนักงานบังคับคดีทราบโดยเร็ว หากปรากฏว่า ในระหว่างการบังคับคดี จํานวนหนี้ตามคําสั่งให้ชําระเงินลดลงไม่ว่าด้วยเหตุใด ๆข้อ ๓ กรณีที่ศาลมีคําสั่งให้งดการบังคับคดี และส่งคําสั่งให้เจ้าพนักงานบังคับคดีทราบ ตามมาตรา 63/16 แห่งพระราชบัญญัติวิธีปฏิบัติราชการทางปกครอง พ.ศ. 2539 เพิ่มโดยพระราชบัญญัติ วิธีปฏิบัติราชการทางปกครอง (ฉบับที่ 3) พ.ศ. 2562 ให้เจ้าพนักงานบังคับคดีงดการบังคับคดีไว้ภายในระยะเวลา หรือเงื่อนไขตามที่ศาลกําหนด และให้แจ้งการจัดการบังคับคดีให้หน่วยงานที่ออกคําสั่งให้ชําระเงิน และบุคคลภายนอกผู้มีส่วนได้เสียทราบโดยไม่ชักช้าด้วย ทั้งนี้ ให้ถือปฏิบัติตั้งแต่วันที่ 25 พฤศจิกายน 2562 เป็นต้นไปผู้มีอํานาจลงนาม - สั่ง ณ วันที่ 20 พฤศจิกายน พ.ศ. 2562 ลงชื่อ) อรัญญา ทองน้ําตะโก(นางอรัญญา ทองน้ําตะโก)อธิบดีกรมบังคับคดี
คำสั่งกระทรวงสาธารณสุขคำสั่งกระทรวงสาธารณสุขที่ ๑๖๓๖/๒๕๕๘เรื่องแก้ไขทะเบียนตำรับยารามิพริล (Ramipril)[๑] จากผลการตรวจวิเคราะห์ยารามิพริล (Ramipril) ทั้งรูปแบบเม็ดและแคปซูลได้รับการขึ้นทะเบียนตำรับยาไว้แล้วพบว่า ส่วนใหญ่ผิดมาตรฐานในหัวข้อปริมาณตัวยาสำคัญ (Active Ingredient) และสารที่เกี่ยวข้องกับผลิตภัณฑ์ (Related substances) ส่งผลต่อประสิทธิภาพและความปลอดภัยในการรักษาดังนั้นเพื่อคุ้มครองความปลอดภัยของผู้ใช้ยาจึงจำเป็นต้องให้แก้ไขทะเบียนตำรับยารามิพริล (Ramipril) เพื่อการควบคุมคุณภาพยาดังกล่าวอาศัยอำนาจตามความในมาตรา ๘๖ ทวิ แห่งพระราชบัญญัติยา พ.ศ. ๒๕๑๐แก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒รัฐมนตรีโดยคำแนะนำของคณะกรรมการยาในการประชุมครั้งที่ ๑/๒๕๕๘ เมื่อวันที่ ๑๘กุมภาพันธ์ ๒๕๕๘ จึงมีคำสั่ง ดังต่อไปนี้ข้อ ๑ ให้ผู้รับอนุญาตผลิตยาแผนปัจจุบันผู้รับอนุญาตนำหรือสั่งยาแผนปัจจุบันเข้ามาในราชอาณาจักรที่มีทะเบียนตำรับยารามิพริล(Ramipril) ทั้งรูปแบบเม็ดและแคปซูล แก้ไขทะเบียนตำรับยาดังกล่าวให้เป็นไปตามข้อกำหนดในตำรายาที่รัฐมนตรีประกาศหรือฉบับใหม่กว่าหรือเป็นไปตามข้อกำหนดมาตรฐานและวิธีวิเคราะห์ยาของผู้ผลิตยาที่มีข้อมูลสนับสนุนว่าเทียบเท่ากันข้อ ๒ การแก้ไขทะเบียนตำรับยารามิพริล (Ramipril) ตามข้อ ๑ ให้เป็นไปตามหลักเกณฑ์ วิธีการและเงื่อนไขที่สำนักงานคณะกรรมการอาหารและยาประกาศกำหนดข้อ ๓ การแก้ไขทะเบียนตำรับยาตามข้อ ๑ให้ผู้รับอนุญาตยื่นขอแก้ไขทะเบียนตำรับยาภายในหนึ่งร้อยแปดสิบวันนับแต่วันถัดจากวันประกาศในราชกิจจานุเบกษาเมื่อพ้นกำหนดแล้วกระทรวงสาธารณสุขจะดำเนินการเพิกถอนทะเบียนตำรับยาที่ไม่ได้ดำเนินการแก้ไขตามกฎหมายต่อไปทั้งนี้ ตั้งแต่บัดนี้เป็นต้นไปสั่ง ณวันที่ ๒๘ กันยายน พ.ศ. ๒๕๕๘ปิยะสกลสกลสัตยาทรรัฐมนตรีว่าการกระทรวงสาธารณสุขปริยานุช,ปุณิกา/จัดทำ๒๗ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๘๙ ง/หน้า ๓๑/๙ พฤศจิกายน ๒๕๕๘